רות סטאוט

רות אימוגן סטאוט (באנגלית: Ruth Imogen Stout; 14 ביוני 1884 – 22 באוגוסט 1980) הייתה סופרת אמריקאית, הידועה בעיקר בזכות ספריה על שיטות גינון "ללא עבודה".

 חייה קודם להיותה גננית 
רות אימוגן סטאוט נולדה ב-14 ביוני 1884,Connecticut Department of Health. Connecticut Death Index, 1949-2001. Hartford, CT, USA: Connecticut Department of Health. בעיר ג'רארד בקנזס,"Woman's Club to Hear Talk by Miss Stout". The Bridgeport Post, p.16, March 6, 1955. ילדתם החמישית של ג'ון וואלאס סטאוט ולוצטה אליזבת טודהונטר סטאוט אשר היו קוויקרים. אחיה הצעיר אף הוא היה סופר, שהתפרסם בכתיבת סיפורי בלשים.

לאחר שהתפרסמה טענה כי בנעוריה ליוותה את קארי א' נישון, מפעילות תנועת ההתנזרות מאלכוהול בפעילות הריסת בתי מרזח. נישון נעצרה, אולם סטאוט, אז בת 16, שוחררה לדרכה אף כי גרמה נזק רב יותר.

בגיל 18 עברה סטאוט לניו יורק והועסקה במקצועות שונים, בהם: מטפלת בתינוקות, מנהלת חשבונות, מזכירה, מנהלת עסק ועובדת מפעל. היא הייתה מרצה ויזמה הרצאות ודיונים, הייתה בבעלותה חנות תה קטנה בגריניץ' וילג' והיא אף עבדה במופע קריאת מחשבות.Bridgeport Sunday Post, March 30, 1958, section B-four.Masters, A. (1955, August 31). "She Does Not Plow, Neither Does She Weed-But The Garden Grows". Waterbury Sunday Republican, p.22.

בשנת 1923, היא נסעה עם קבוצת קווירים לרוסיה כדי לסייע ברעב שהיה אז במדינה. ביוני 1929 היא הכירה והתחתנה עם אלפרד (פרד) רוסיטר,Stout, Ruth How to have a Green Thumb without an Aching Back (1955, Eposition Press-New York) ,p.15. בנו של איש עסקים אמריקני. רוסיטר נולד בגרמניה בשנת 1882, ומשפחתו היגרה לעיר ניו יורק בשנת 1894.The Bridgeport Post, November 26, 1960, p. 16. במרץ 1930 עברו בני הזוג להתגורר בחוות פוברטי הולו, ברידדינג רידג', בפרברי העיירה רדינג בקונטיקט.

אף ששינתה את שם משפחתה לשם משפחת בעלה, המשיכה סטאוט להשתמש בשם נעוריה כפסבדונים.Social Security Death Index, Master File. Social Security Administration

 פוברטי הולו 
בני הזוג רוסיטר פרשו לחיי כפר, בחווה על שטח 220 דונם בשם פוברטי הולו (Poverty Hollow). פרד, שהיה פסיכולוג בהכשרתו, בוגר אוניברסיטת קולומביה, עסק בתחביבו בחריטת עץ ובהמשך נודע בקערות העץ שייצר. סטאוט החליטה לנסות את מזלה בגינון, ובאביב 1930 נטעה את הגינה הראשונה שלה.Brunotts,F. UpCountry, May 1975, p.36-37.

 יסודות שיטת הגינון ללא עבודה 
במהלך שנת הגינון הראשונה שלה ושנים רבות אחריה, השתמשה סטאוט בשיטות גינון מקובלות באותה העת וזכתה לתוצאות מעורבות. טרם שתילת ירקות, היא נאלצה תמיד להמתין שמישהו אחר יבוא ויחרוש את השדות טרם היא תוכל להתחיל. החקלאי שסייע לה איחר לעיתים קרובות, או התעכב בגלל תקלות בציוד החקלאי. אירועים אלה קיצרו את עונת הגידול הקצרה ממילא בחלקה הצפוני של ארצות הברית וכילו את סבלנותה. יתר על כן, עבודת הכפיים הכרוכה בנטיעת גינה מסורתית הפכה למשימה גדולה מכדי שתוכל לשאת בה. באביב 1944 החליטה סטאוט שהיא לא מתכוונת לחכות לחרישת הגן, ואף החליטה שלא לחרוש בעצמה. במקום זאת פיזרה את הזרעים בתלם בקרקע וכיסתה אותם. היא חיכתה לראות מה יקרה, וגילתה הצלחה מפתיעה.

 חייה המאוחרים 
ככל שחלפו השנים, סטאוט שכללה את שיטותיה, ובסופו של דבר אימצה שיטה של חיפוי הקרקע בשכבה עבה של שחת אשר חסכה את עיקר העבודה הקשורה לשיטות גינון מסורתיות, בהן קיים שימוש תכוף במעדר ובקלשון. הגישה המינימליסטית שלה היוותה את היסוד לסדרת מאמרים ארוכת שנים במגזין "חקלאות וגינון אורגניים" וכן במספר ספרים שפרסמה.

בעלה, פרד, נפטר ב־24 בנובמבר 1960, לאחר מחלה ממושכת. אחותה, מרי, שהתגוררה גם היא בחווה למעלה מ-40 שנה, נפטרה ב־20 באוגוסט 1977, בגיל 88.The Hour, August 23, 1977, p.6.

 ספריה 
Stout, R. (1955). How to have a Green Thumb without an Aching Back: A New Method of Mulch Gardening. NewYork: Exposition Press, 1955, 
Stout, R. (1958). Company Coming: Six Decades of Hospitality, Do-It-Yourself and Otherwise. NewYork: Exposition Press, Reprinted by Norton Creek Press, 2012, 
Stout, R. (1960). It's a Woman's World. Garden City, NJ: Doubleday & Co.,Inc.
Stout, R. (1962). If You Would Be Happy. Garden City, NJ: Doubleday & Co.,Inc. Reprinted by Norton Creek Press, 2016, 
Stout, R. (1963). Gardening Without Work: For the Aging, the Busy & the Indolent. New York: The Devin-Adair Company, Reprinted by Norton Creek Press, 2011, 
Stout, R. & Clemence, R. (1973). The Ruth Stout No-Work Garden Book: Secrets of the year-round mulch method. Emmaus, PA: Rodale Press.
Stout, R. (1975). As We Remember Mother. New York: Exposition Press.
Stout, R. (1975). I've Always Done It My Way. New York: Exposition Press.
Stout, R. Don't Forget to Smile: How to Stay Sane and Fit Over Ninety.

קישורים חיצוניים



 הערות שוליים 

קטגוריה:אמריקאים ילידי קנזס
קטגוריה:סופרות אמריקאיות
סטאוט
קטגוריה:סופרים אמריקאים
קטגוריה:אמנים אמריקאים
קטגוריה:אמריקאיות שנולדו ב-1884
קטגוריה:אמריקאים שנולדו ב-1884
קטגוריה:אמריקאיות שנפטרו ב-1980
קטגוריה:אמריקאים שנפטרו ב-1980